<html>
<head><title>FAQ</title></head>
<body>
<h2>Príjmy pomocou reklamy</h2>
<p>Užívatelia sa mylne domnievajú, že pokiaľ nikdy neklikajú na reklamy, blokovanie nijak finančne nepoškodí aplikácie alebo webové stránky. To je nesprávne, vývojári taktiež zarábajú  jednoduchým zobrazením reklamy. Je iba na vás, či budete reklamy blokovať alebo nie. Osobne by som aplikácie, ktoré reklamy zobrazujú nepoužíval, reklamy mi prídu veľmi otravné, takže bez blokovača reklám by som si tieto aplikácie neinštaloval.</p>



<h2>Ako funguje AdAway?</h2>
<p>AdAway používa <a href="http://en.wikipedia.org/wiki/Hosts_file">hosts súbor</a> na blokovanie adries, ktoré poskytujú reklamy. Hosts súbor je súbor, ktorý môžete nájsť v <tt>/system/etc/hosts</tt>, ktorý mapuje adresy na IP adresy. Je to typický spôsob ako definovať párovanie adries a IP bez spoliehania sa na Domain Name System (DNS). Všetky nechcené adresy sú presmerované na <tt>127.0.0.1</tt>, čo znamená, že smerujú na vaše zariadenie.</p>

<h2>Prečo je nastavenie pre dennú kontrolu aktualizácií nedostupné?</h2>
<p>Automatická kontrola aktualizácií je dostupná len ak je AdAway nainštalovaný na internom uložisku v zariadení. Je to kvôli obmedzeniam Android platformy.</p>

<h2>Prečo musím reštartovať zariadenie aby sa zmeny prejavili?</h2>
<p>Java na Androide udržiava svoju vlastnú internú DNS cache. Operačný systém bude pracovať s novým hosts súborom okamžite (overiť si to môžete cez ping v príkazovom riadku), ale zariadenie musíte reštartovať kvôli obnoveniu DNS cache Javy.</p>

<h2>Ako používať webserver v AdAway?</h2>
<p><b>AdAway funguje aj bez použitia webservera!</b>
<br/><br/>Môžete povoliť miestny webserver v nastaveniach AdAway pre odpovedanie na žiadosti do miestnej IP adresy<tt>127.0.0.1</tt>. To znamená, že žiadosti od aplikácií na servery s reklamami, ktoré sú presmerované do <tt>127.0.0.1</tt> dostanú odpoveď z AdAway webservera.
<br/>Niektoré aplikácie nefungujú, keď servery s reklamami nie sú dostupné. Pomocou tejto metódy budú znovu dostupné, odpovedajú prázdnou stránkou a žiadnymi reklamnými obrázkami.</p>

<h2>Ako môžem blokovať/povoliť špecifické adresy?</h2>
<p>Pridajte adresy, ktoré chcete blokovať do <i>Čierna listina</i> (= Čierna) pod <i>Vaše zoznami</i>. Adresy, ktoré chcete vylúčiť z blokovania môžete pridať do <i>Biela listina</i> (= Biela) a adresy, ktoré chcete presmerovať na špecifické IP patria do <i>Presmerovania</i>.</p>

<h2>Kde môžem nájsť ďalšie hosts zdroje?</h2>
<p>Pozrite <a href="https://github.com/AdAway/AdAway/wiki/HostsSources">Zoznam ďalších hosts zdrojov pre AdAway</a>.</p>

<h2>Pomôžte s prekladom/nahláste chyby</h2>
<p>Prosím, navštívte stránku <a href="https://adaway.org">https://adaway.org</a>.</p>
</body>
</html>
